یحییٰ بن زید

امام یحییٰ بن زید
 Imam Yahya bin Zayd   ڄم پل:  715ء، مدینہ منورہ  وفات:    743ء (عمر 27–28 سال) ، مدفن گوزگان ، موجودہ افغانستان حیثیت :  چھیویں زیدیہ شیعہ امام 
امام یحییٰ بن زید بن علی بن حسین بن علی بن ابی طالب علیہم السلام، اہل بیت وچوں ہن تے اُنہاں دی جدوجہد تے شہادت اسلامی تاریخ دا ہک اہم واقعہ ہے۔ یحییٰ بن زید نے اپݨے والد زید بن علی دی شہادت دے بعد بحیثیت امام شیعان زیدیہ اموی حکومت دے خلاف مزاحمت جاری رکھی۔ اُنہاں دی کوشش اموی ظلم تے استبداد دے خلاف ہک تحریک دی صورت وچ سامݨے آئی۔

جدوجہد تے شہادت
یحییٰ بن زید نے خراسان (ہݨ دا ایران تے افغانستان دا علاقہ) وچ اپݨی جدوجہد دا آغاز کیتا۔ اُوندے مقصد وچ اموی حکومت دے خلاف عوامی بغاوت کوں منظم کرݨ تے اہل بیت دے حق کوں بحال کرݨ شامل ہئی۔ اُنہاں دی دعوت کوں مقامی لوکاں وچ خاصی پذیرائی ملی، کیوں جو خراسان دے لوک اموی حکومت دے مظالم توں تنگ ہن۔

اموی حکومت نے یحییٰ بن زید کوں گرفتار کرݨ تے اُنہاں دی تحریک کوں کچلݨ کیتے فوجی کارروائی کیتی۔ آخر کار، 125 ہجری (742 عیسوی) وچ، یحییٰ بن زید تے اُنہاں دے ساتھیاں دا اموی فوج دے نال ہک جنگ وچ مقابلہ تھیا۔ ایں جنگ وچ یحییٰ بن زید شہید تھی ڳئے۔ اُنہاں دی شہادت نے اموی حکومت دے خلاف لوکاں دے غم و غصے کوں ٻیا ودھا ݙتا تے بعد وچ عباسی تحریک دے اُبھار وچ وی مدد ملی۔

یحییٰ بن زید دی شہادت کوں اہل بیت دے حق وچ ہک قربانی دے طور تے یاد کیتا ویندے۔ اُنہاں دی جدوجہد تے قربانی نے اسلامی تاریخ وچ ہک اہم مقام حاصل کیتا تے اُنہاں دا ناں حق تے عدل دی تحریک دے ہک عظیم مجاہد دے طور تے یاد کیتا ویندے۔
تحقیق، اسماعیل بھٹہ

حوالے